Del 18 de juny a l´1 de juliol es podran votar els primers Pressupostos Participatius de la història
28 maig 2018

## Del 18 de juny a l´1 de juliol es podran votar els primers Pressupostos Participatius de la història28 maig 2018Última actualització: 14 juliol 2025

![](../gestion/img/_O__5628-copia.jpg)  
  

El **regidor de Polítiques Amb la Ciutadania, Nahuel González**, i **l’edil d’Administració, Modernització i Govern Obert, José Manuel Prieto**, han anunciat aquest matí l’imminent inici de la darrera fase, la de votació, dels Pressupostos Participatius de 2018, els primers de la història de Gandia. Una vegada la comissió tècnica ha avaluat cadascuna de les 160 propostes presentades, s’ha decidit que 75 acompleixen amb els requisits establerts: no superar els 50.000 euros, estar localitzades a Gandia i no formar part dels serveis municipals ja en funcionament per part de l’ajuntament. Finalment, va ser el Consell de Participació Ciutadana, reunit el divendres passat, el qui va donar el vistiplau definitiu.

    _“Hi ha propostes individuals, però també de col·lectius veïnals, d’ampes, esportius, ecològics, etc... Un ampli ventall d’oportunitats per millorar la nostra ciutat, que afecten a tots els barris de Gandia. El que demostra que la participació en la primera fase va ser un èxit, que la ciutadania s’ha empoderat, i esperem que es repetisca durant el període de votació”_, ha assegurat González, qui ha indicat que moltes de les propostes descartades també es tindran en compte. La majoria han estat rebutjades per inviabilitat administrativa, ser competència impròpia de l’administració local, estar ja en marxa o superar el cost màxim establert de 50.000 €. En pocs dies es penjaran, tant les acceptades com les que no, al web [www.participagandia.org](http://www.participagandia.org).

**Votació**

El període de votació serà del **18 de juny a l’1 de juliol**. El dia 18 de juny hi haurà una urna instal·lada a l’edifici de l’Ajuntament. I a partir del 19 es podrà votar telemàticament o de forma presencial, mitjançant els opinòmetres, als centres socials. _“Hem posat en marxa la maquinària per tal de fer possible que la votació es realitze amb garanties. Als centres socials, els subalterns informaran i assessoraran sobre el funcionament dels opinòmetres”_, ha explicat Prieto.

Hi podran votar totes les persones majors de 16 anys empadronades a Gandia. Una única vegada i fins a un màxim de 3 propostes, que estaran dividides en apartats temàtics: medi ambient, esports, urbanisme, etc...

Finalment, les propostes més votades, fins al màxim de 200.000 € establert per a aquests primers pressupostos participatius, seran les que executarà el govern local.

[Twittear](https://twitter.com/share)